# 100 Women (BBC)

100 Women (lit. ‘100 Dones’) és una sèrie multiformat de la BBC que va començar el 2013. La sèrie examina el rol de la dona al segle xxi i ha celebrat esdeveniments a Londres i Mèxic. Després que es publiqués la llista, es van començar tres setmanes de "temporada BBC de dones", que va incloure programes, reportatges en línia, debats i periodisme centrat en el tema de les dones. S'anima a participar dones de tot el món via Twitter a comentar sobre la llista, a participar en els debats i les entrevistes que segueixen a la publicació de la llista.

## Història

Després del cas de la violació en grup a Delhi de 2012, les treballadores de la BBC Liliane Landor i Fiona Crack i altres periodistes es van inspirar per a crear una sèrie centrada en els problemes i els èxits de les dones a la societat actual. Pensaven que els problemes que afecten les dones no rebien prou atenció mediàtica i el març de 2013 la BBC va rebre una "allau de comentaris de públic femení" per demanar que la corporació donés "més contingut de i per a dones".
La BBC va estrenar la sèrie el 2013 per mitigar la infrarepresentació de la dona als mitjans. Les dones que van participar en el primer programa van ser elegides a través d'una enquesta en 26 països diferents. Es va programar durant un mes, culminant amb una conferència el 25 d'octubre, on van participar 100 dones de tot el món discutint sobre temes i problemes comuns. Es van debatre un ampli espectre de temes, cobrint reptes laborals, feminisme, maternitat o religió, tot examinant tant els canvis socials com culturals que les dones han superat durant les seves vides.
Des de llavors, la sèrie ha tractat força temes, incloent-hi l'educació, salut, igualtat salarial, mutilació genital, violència domèstica i abús sexual; pretén proveir les dones d'una plataforma de discussió per a millorar el món i eliminar el sexisme. Les dones que s'inclouen a la llista són d'arreu del món i estan involucrades en diferents camps de treball. En aquesta llista s'inclouen tant dones conegudes com dones desconegudes pel gran públic.

## Referències

* ↑ «Who are the 100 Women?» (en anglès). BBC News, 22-11-2013.
* ↑ Low, Harry «BBC 100 Women's Mexico festival draws thousands» (en anglès). BBC News, 25-11-2016.
* ↑ «Participa Inmujeres CDMX en el festival 100 Women de la BBC – Instituto de las Mujeres de la Ciudad de México», 20-12-2016. Arxivat de l'original el 2016-12-20. [Consulta: 3 gener 2019].
* ↑ «Saalumarada Thimmakka in BBC's 100 Women list - Times of India». [Consulta: 3 gener 2019].
* 1 2 Crack, Fiona «BBC 100 Women: a series borne out of suffering and violence» (en anglès). The Guardian, 31-10-2013. ISSN: 0261-3077.
* 1 2 Fisher, Amanda. «BBC assembles 100 women to get them talking on issues». [Consulta: 3 gener 2019].
* ↑ «Impact case study (REF3b): Impact on strategy and institutional memory at the BBC World Service». C23 Sociology, Open University., 2014. [Consulta: 3 gener 2019].
* ↑ Fletcher, Becky. «11 things about #100Women» (en anglès), 03-11-2013. [Consulta: 3 gener 2019].
* ↑ «Rubana among BBC’s 100 Women | Dhaka Tribune», 10-12-2016. Arxivat de l'original el 2016-12-10. [Consulta: 3 gener 2019].
* ↑ «#100Women: Join the conversation» (en anglès). BBC News, 04-10-2013.
* ↑ Pantony, Ali. «Meet the most badass women of 2016». [Consulta: 3 gener 2019].
* ↑ «BBC '100 Women Of 2016' List Teaches Us A Little Defiance Goes A Long Way» (en anglès), 21-11-2016. [Consulta: 3 gener 2019].
* ↑ «Seven Indians feature in BBC 100 Women 2015 list - The Times of India», 20-11-2015. Arxivat de l'original el 2015-11-20. [Consulta: 3 gener 2019].

## Enllaços externs

* 100 Women a BBC Online
* Concursos 100 Dones de la BBC